افغانستان اسلامی جمهوریتی جمهور رئیسی محمد اشرف غنی بوگون توشدن آلدین امانی دورهسینینگ دیپوماتلریدن بولمیش رحمتلی ادیبخان نینگ قولیازمه اثری توپلمینی ترجمه و چاپ قیلیش نیتده بو اثرنی مملکتنینگ ایکّی کیشی ادیب، فرهنگی و محقق شخصیتیگه تاپشیردی.
ارگنینگ آرشیفیده بولیب اوتگن بو اولتیریشده مملکتنینگ بیرینچی عیالی هم اشتراک قیلگن ایدی. بو اثر ترجمه ایتیلیب چاپ قیلینیشی اوچون وظیفه لنتیریلگن استاد حبیبالله رفیع و استاد محمد آصف صیمیم خصوصیدهگی جمهور رئیسنینگ حکمی جمهورنینگ فرهنگی مصلحتچیسی استاداسدالله عضنفر آرقهلی اوقیلدی.
اوشبو حکمده بو اثرنی ترجمه قیلیووچی شخصلرگه مذکور توپلم اوستیده تحقیق قیلیب، ژانر و محتوا نقطه نظردن طبقهبندلیک قیلیشلری سورهلگن. شونینگدیک حکمده مذکور اثرنینگ عربی متنلری مملکت نینگ ملی تیللریگه ترجمه قیلینیشی هم قید ایتیلگن.
بو مناسبت بیلن اویوشتیریلگن ییغینده افغانستان جمهور رئیسی محمد اشرف غنی صحبت قیلیب، بوگون تاریخ نینگ بیر اوقووچیسی صفتیده افغانستان تاریخینینگ ایسدن چیقاریلگن شصخیتلریدن بیرینینگ خلققه تانیشتیریش مین اوچون بویوک بیر فخر سنهلهدی دیدی.
جمهور رئیس غنی، ادیبخان دیپلومات، اعلیحضرت امانالله خان نینگ مخصوص نمایندهسی صفتیده بخارا جمهوریتیده وظیفه بجرگن دییه تیلگه آلدی. شونینگدیک بو کیشی محمدولی خان دروازی باشچیلیگیده امانی مکتبلری باشلیغی و افغانستاننینگ روسیه و اروپا اوچون دیپلوماتلری هیاتینینگ اعضاسی هم بولگنینی ایتدی.
جمهور رئیس غنی تعبیریچه، رحمتلی ادیبخان سفرنامه و باشقه بیر اثرنی ایسه دری و عربی تیللریده یازیب قالدیرگن. بو اثر ایسه افغانستان، اوزبیکستان و روسیه اوچون اینگ کمیاب قیمت بها قولیازمهلردن حسابنلهدی.
امانی دوریگه تیگیشلی افغانستان تورمهلرینینگ یوزگه یقین عکسنی اوز ایچیگه آلگن مذکور اثر ادیبخان نینگ نبیرهسی تامانیدن مملکت نینگ بیرینچی عیالیگه تاپشیریلگن. اوشبو قیمتلی و بویوک اثر دایمی سقلهنیب قالیشی اوچون آرشیفگه تاپشیریشدن اوزیمنی بختلی حس ایتهمن و بونینگ ترجمه و چاپ بولیشی هم اساسی بیر آدیم دیدی جمهور رییس غنی.
جمهور رئیس، مذکور قولیازمه کیلهجک نسللر اوچون ییریک بیر ساوغه بولیشینی آرزو قیله من دیدی. شونینگدیک مملکت جمهور رئیسی محمد اشرف غنی اوشبو قولیازمهدن کاپی کوچیریلیب، بولرنی افغانستان مستقللیگی یوز ییللیگینی نشانلشگچه تیار قیلیشلری خصصوصیده بویروق بیردی.
بو مناسبت بیلن اوتکزیلگن ییغینده گپیرگن استاد حیبیبالله رفیع و استاد محمد آصف صیمیم، جمهور رئیس نینگ، افغانستان تاریخی شخصیتلری تانیتیلیشی همده بولرنینگ اثری چاپ بولیشی اوچون کورسته دیگن اعتباریدن منتدارلیک بیلدیردیلر. شونینگدیک بو بویوک اثر افغانستان بیرینچی عیالی سعی وحرکتی نتیجهسیده قولگه کیلگینی مناسبتی بیلن اونگه هم اوز منتدارلییگینی بیلدیردی بولر.
ییغینده افغانستان اطلاعات و فرهنگ وزیرلیگی نینگ سرپرستی حسینه صافی، جمهور رئیس نینگ مصلحتچیلری هر بیری استاد اسدالله غضنفر، عبدالغفور لیوال، لعل پاچا آزمون و سمیع حامد همده جمهورلیک ریاست ایشلری بوییچه اداره باشلیغی عبدالوحید قتالی، ملی آرشیف باشلیغی محمد افسر رهبین جناب ادیبخان نینگ بو قولیازمه اثری اهمیتی خصوصیده نوبت بیلن گپیریب اونینگ قیته چاپ ایتیلیشینی فرهنگ ساحهسیده ییریک بیر یوتوق دیدیلر.#
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab